อเมริกันอ่วม ทอร์นาโดหลายลูกถล่มหลายรัฐภาคใต้ยับ สังเวยอย่างน้อย 11
ชาวอเมริกันหลายรัฐทั่วภาคใต้ เผชิญพายุทอร์นาโดหลายลูกพัดถล่ม ดับสลดอย่างน้อย 11 ราย บ้านเรือนพังเสียหาย ไฟฟ้าดับ น้ำท่วมถนนเมื่อ 12 ม.ค.63 สำนักข่าวต่างประเทศ บีบีซี และวอชิงตันโพสต์ รายงาน ประชาชนในหลายรัฐทางภาคใต้ของสหรัฐอเมริกา เผชิญสภาพอากาศเลวร้าย จากทอร์นาโด พายุหมุนหลายลูกพัดถล่ม ก่อให้เกิดลมหมุนลักษณะคล้ายงวงช้าง และเกิดฝนฟ้าคะนองอย่างหนัก เมื่อ 11 ม.ค.เป็นเหตุให้มีผู้เสียชีวิตอย่างน้อย 11 ราย ทั้งในรัฐแอละบามา ลุยเซียน่า และเทกซัสประชาชนมากกว่า 267000 คน ระหว่างรัฐอาร์คันซอ-โอไฮโอ ยังได้รับผลกระทบจากอิทธิพลของพายุทอร์นาโด ที่ทำให้ไฟฟ้าดับเป็นบริเวณกว้าง บ้านเรือนพังเสียหาย และน้ำท่วมถนน นอกจากนั้นยังมีคำเตือนให้ประชานในรัฐแอละบามา เสี่ยงมากที่สุดที่จะเผชิญกับทอร์นาโด โดยพายุทอร์นาโดยังนำน้ำแข็งและหิมะพัดไปยังพื้นที่บางส่วนของเขตมิดเวสต์ จนทำให้เที่ยวบินหลายร้อยเที่ยวที่สนามบินหลักสองแห่งในชิคาโกต้องถูกยกเลิกด้วย
ชาวอเมริกันในหลายรัฐทั่วภาคใต้ เผชิญพายุทอร์นาโดหลายลูกพัดถล่ม ดับสลดอย่างน้อย 11 ราย บ้านเรือนพังเสียหาย ไฟฟ้าดับ น้ำท่วมถนน
ทอร์นาโด,พายุทอร์นาโด,พายุทอร์นาโดถล่มสหรัฐฯ,ข่าววันนี้